钦定古今图书集成/明伦汇编/氏族典/第237卷 > 张纂
## 钦定古今图书集成/明伦汇编/氏族典/第237卷 > 张纂

按《魏书甄琛传》：“琛同郡张纂，字伯业，祖珍，字文表，慕
容宝度支尚书。太祖平中山入国，世祖时拜中书侍
郎。真君元年，关右慰劳大使。二年，拜使持节镇西将
军、凉州刺史。卒赠征东将军、燕州刺史，谥曰穆。纂颇
涉经史，雅有气尚，交结胜流。太和中，释褐奉朝请，稍
迁伏波将军、任城王澄镇北府骑兵参军，带魏昌县”
令，吏民安之。后为北中府司马，久之，除乐陵太守。在
郡多所受纳。闻御史至，弃郡逃走，于是除名乃卒。天
平初，赠使持节、都督冀定二州诸军事、骠骑将军、定
州刺史。